من گئدیم دئییم
گونلرین بیرینده ملّانین آروادی باشقا آروادلارلا برابر گؤلده
پالتار یویورموش. بو طرفدن شهرین حاکمی ده اؤز یاخین آداملاری ایله
بورادان کئچیرمیش گؤلده باشی-گؤزو آچیق آروادلاری گؤروب دایانیر، باشلاییر
بونلارا باخماغا.ملّانین آروادی ایشی بئله گؤرنده آغزینی آچیب گؤزونو
یومور؛ دیشینین دیبیندن چیخانی بونلارا دئییر. حاکم گؤرور کی،
یوخ اگر بیر آز دا دایانسا، لاپ بیآبیرچیلیق اولاجاق. آروادین نام-نشانینی
بیلیب چیخیب گئدیر.
اورادان-بورادان اؤیرهنیر کی، آرواد ملّانین آروادیدیر. صاباحیسی
ملّانی یانینا چاغیریب سوروشور:
- ملّا، فلان آرواد سنین آروادیندیر؟
ملّا دئییر:
- بلی، منیم آروادیمدیر، نئجه؟
حاکم دئییر:
- گئت، اونو بورایا گتیر!
ملّا سوروشور:
- حاکم، باشینا دؤنوم، نَیینه لازیمدیر منیم آروادیم؟
حاکم دئییر:
- اونا سؤزوم وار، گئت تئز گتیر!
ملّا دئییر:
- حاکم، قربانین اولوم! جسارت ائلهییرم... اولماز کی، او سؤزو سن
منه دئیهسن، من گئدیم آروادیما دئییم؟
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab